CELEX: 62021CN0494
Language: et
Date: 2021-08-11 00:00:00
Title: Kohtuasi C-494/21: Eelotsusetaotlus, mille on esitanud High Court (Ireland) (Iirimaa) 11. augustil 2021 – Eircom Limited versus Commission for Communications Regulation

25.10.2021   
            
            
               ET
            
            
               Euroopa Liidu Teataja
            
            
               C 431/9
            
         
      Eelotsusetaotlus, mille on esitanud High Court (Ireland) (Iirimaa) 11. augustil 2021 – Eircom Limited versus Commission for Communications Regulation
      (Kohtuasi C-494/21)
      (2021/C 431/08)
      Kohtumenetluse keel: inglise
      
         Eelotsusetaotluse esitanud kohus
      
      High Court (Ireland)
      
         Põhikohtuasja pooled
      
      
         Kaebaja: Eircom Limited
      
         Vastustaja: Commission for Communications Regulation
      
         Menetlusse astujad: Vodafone Ireland Limited, Three Ireland (Hutchinson) Limited, Three Ireland Services (Hutchinson) Limited
      
         Eelotsuse küsimused
      
      Kas olukorras, kus:
      
                  (i)
               
               
                  telekommunikatsiooniturg on liberaliseeritud ja turul tegutseb mitu telekommunikatsiooniteenuste osutajat;
               
            
                  (ii)
               
               
                  riigi reguleeriv asutus on valinud ühe teenuseosutaja (edaspidi „universaalteenuse osutaja“) täitma universaalteenuse osutamise kohustusi;
               
            
                  (iii)
               
               
                  riigi reguleeriv asutus on kindlaks teinud, et universaalteenuse osutamise kohustuste täitmisega on seotud positiivne netokulu (edaspidi „universaalteenuse osutamise kohustuste netokulu“), ning
               
            
                  (iv)
               
               
                  riigi reguleeriv asutus on kindlaks teinud, et universaalteenuse osutamise kohustuste netokulu on võrreldes universaalteenuse osutamise kohustuste netokulu turuosaliste vahel jagamise mehhanismi loomise halduskuludega oluline;
               
            on riigi reguleerival asutusel, kui ta peab vastavalt universaalteenuse direktiivis 2002/22 (1) sätestatud kohustustele kaaluma, kas universaalteenuse osutamise kohustuste netokulu on universaalteenuse osutaja koorma kandmise võimet arvestades ülemäärane, arvestades kõiki teda iseloomustavaid asjaolusid, nagu tema seadmete tase, majanduslik ja finantsolukord ning tema turuosa (nagu on osutatud kohtuotsuse Base (C-389/08) punktis 42), direktiivide kohaselt lubatud arvestada selle hindamise käigus ainult universaalteenuse osutajat iseloomustavaid asjaolusid/tema olukorda, või peab ta hindama universaalteenuse osutajat iseloomustavaid asjaolusid/tema olukorda võrreldes tema konkurentidega asjakohasel turul?
      
         (1)  Euroopa Parlamendi ja nõukogu 7. märtsi 2002. aasta direktiiv 2002/22/EÜ, universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT 2002, L 108, lk 51; ELT eriväljaanne 13/29, lk 367).